钦定古今图书集成/明伦汇编/官常典/第661卷 > 许效贤
## 钦定古今图书集成/明伦汇编/官常典/第661卷 > 许效贤

按《绍兴府志》：“‘效贤，字子官，莆田人。嘉靖中为新昌训
导。喜诵说仁义，论难经旨，辨注疏异同，津津不厌口，
未尝言利。视诸生贫者尤加意恤之，岁时馈遗辄弗
受。诸生有终丧而以币，见者叹曰：‘吾闻《礼》尚赗赙，哀
有丧也’。吾未之能行，而又有受于子乎’？亟麾去，署县
事，乃以赎金置学田若干亩。其律己甚严，而与人甚”
恕，人称“长者。”去之日，为立碑志思云。